**МОДЕЛ УГОВОРА**

**УГОВОР О ЈАВНОЈ НАБАВЦИ ДОБАРА**

**- ПИЋЕ И НАПИЦИ**

**Закључен између уговорних страна:**

1. **Шумарски факултет, Кнеза Вишеслава 1, 11030 Београд,** матичниброј: 07009291, ПИБ: 1018333051, рачун број: 840-1878666-24 код Управе за трезор, који заступа **декан Ратко Ристић,** у даљем тексту Наручилац.

**2. Пун назив Добављача** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,из\_\_\_\_\_\_\_\_\_\_\_\_\_\_\_\_\_\_\_\_,ул. \_\_\_\_\_\_\_\_\_\_\_\_\_\_\_\_\_\_\_\_\_\_\_бр. \_\_\_\_\_, матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Добављач.

***Напомена:*** *Уговорну страну попуњава понуђач који подноси самосталну понуду,**понуду са**подизвођачем, односно понуђач који ће у име групе понуђача потписати уговор.*

**Члан 1.**

Уговорне стране констатују да је Наручилац Одлуком о додели уговора број \_\_\_\_\_\_\_ од \_\_\_\_\_2020. године, изабрао Добављача као најповољнијег понуђача за набавку и испоруку добара Шумарском факултету из Београда, по спроведеном поступку јавне набавке број 0003/20.

**Члан 2.**

Предмет овог уговора је набавка добара – Пиће и напици, у свему према Понуди Добављача број \_\_\_\_\_\_\_\_\_ од \_\_\_\_\_\_\_\_\_\_\_ годинеи Спецификацији,којечине саставни део овог уговора.

**Члан 3.**

Укупна вредност уговора, је до износа процењене вредности јавне набавке, односно до \_\_\_\_\_\_\_\_\_\_\_\_\_\_\_\_ динара без ПДВ-а (уписује наручилац).

У цену су урачунати сви трошкови које Добављач има у реализацији уговора: трошкови амбалаже и паковања, утовара, транспорта и истовара на месту предаје добара код Наручиоца. Цена обухвата сва паковања и помоћна и заштитна средства потребна да се спрече оштећења или губитак робе.

Уговорне стране су сагласне да се усклађивање цена утврђених у Уговору може вршити изузетно услед промена цена производа на тржишту изнад 5% од уговорене цене, а у складу са званичним показатељима раста потрошачких цена према Републичком заводу за статистику односно Градском Заводу за информатику и статистику, уколико потрошачке цене нису садржане у првом.

Добављач је дужан да о свакој иницијативи за промену цена (повећања и смањења), у смислу претходног става, писано обавести Наручиоца и свој захтев образложи и документује.

Уколико Наручилац, након провере оправданости захтева Добављача за промену цене, утврди да захтев није оправдан, одбиће захтев за промену цене.

Нове цене се могу примењивати само на будуће испоруке тј. примењиваће се од дана закључења анекса уговора којим ће се регулисати промена цена.

Корекција цена није могућа за првих 120 дана од дана закључења уговора.

Корекција цена на захтев Добављача се неће признати за период за који је Добављач каснио у извршењу уговорних обавеза.

Обавезе које доспевају у наредној буџетској години биће реализоване највише до износа средстава која ће им за ту намену бити одобрена у тој буџетској години.

**Члан 4.**

За испоручена добра која су предмет Уговора, Добављач ће Наручиоцу доставити фактуре и отпремнице.

Плаћање за испоручена добра врши се сукцесивно, и то у року од 45 дана од дана извршене појединачне испоруке, а на основу потписане и оверене отпремнице и фактуре од стране Добављача и Наручиоца, а која је уведена у одговарајући регистар и достављена у одговарајућем року по увођењу у регистар, а у складу са Законом о роковима измирења новчаних обавеза у комерцијалним трансакцијама ("Сл.гласник РС", бр. 119/12, 68/15 и 113/17), на рачун Добављача број \_\_\_\_\_\_\_\_\_\_ који се води код \_\_\_\_\_\_\_ банке.

**Члан 5.**

**Рокови испоруке**

Рокови испоруке у складу са захтевом из Спецификације.

Место испоруке је на адресе Наручиоца: Шумарски факултет, Кнеза Вишеслава 1, 11030 Београд.

**Члан 6.**

Квалитет добара мора бити у складу са законским и подзаконским прописима којима се уређује предметна област.

Предметна добра која се испоручују, у тренутку испоруке, морају бити из текуће производње са роком трајања најмање 50% декларисаног рока трајања.

Сваки производ мора имати декларацију производа која мора садржати:

* Назив производа;
* Подаци о произвођачу (место и име произвођача);
* Датум производње и рок трајања.

Добра морају бити упакована у оригиналној произвођачкој амбалажи, при чему транспортна паковања треба да буду затворена тако да обезбеђују производ од загађења, расипања, квара и других промена. Амбалажа је неповратна.

**Члан 7.**

Наручилац и Добављач ће записнички констатовати преузимање добара приликом испоруке. У случају утврђених недостатака у квалитету, квантитету и очигледних грешака испоручених производа, Наручилац ће сачинити писани приговор (Записник) одмах по испоруци ако се недостатак уочи на лицу места или касније уколико установи скривене недостатаке на испорученим производима.

Рок за подношење приговора на испоручене производе је рок исписан на декларацији производа (рок важења).

Добављач је дужан да одмах а најкасније у року од 24 часа од момента пријема писаног приговора на утврђене недостатаке испоручених добара, исте отклони.

Наручилац може једнострано отказати уговор са Добављачем без штетних последица по себе, уколико у току трајања уговора 3 пута записнички утврди недостатке у квалитету, квантитету или очигледних грешака испоручених добара, уз отказни рок од 30 дана и истовремено ће реализовати средство обезбеђења за испуњење уговорених обавеза.

Уколико Добављач не изврши испоруку у уговореном року, обавезан је да за сваки дан закашњења плати Наручиоцу износ од 1% вредности уговора без ПДВ-а, с тим да укупан износ уговорне казне не може прећи 10% вредности уговора.

Уколико Добављач не изврши испоруку или је изврши делимично, обавезан је да плати Наручиоцу уговорну казну у износу од 10% вредности уговора.

Право Наручиоца на наплату уговорне казне не утиче на право Наручиоца да захтева накнаду штете. Добављач се обавезује да ће робу оштећену или изгубљену током транспорта или евентуално погрешно упаковану, односно испоручену у количини мањој од уговорене, надокнадити Наручиоцу о свом трошку.

**Члан 8.**

Добављач се обавезује да приликом закључења овог уговора преда Наручиоцу бланко соло меницу за испуњење уговорних обавеза у износу од 10% од вредности уговора и са роком важења 10 (десет) дана дуже од истека рока за извршење уговорене обавезе, која мора бити безусловна и платива на први позив, а у корист Наручиоца. Ако се за време трајања уговора промене рокови за извршење уговорне обавезе или друге околности које онемогућавају извршење уговорних обавеза, важење менице мора се продужити.

**Члан 9.**

Наручилац задржава право да ако Добављач не испуни обавезе преузете овим уговором наплати меницу за испуњење уговорених обавеза.

Добављач не може да одбије извршење уговорне обавезе у случају наплате менице.

Наручилац задржава право да меницу наплати и у случају раскида уговора.

**Члан 10.**

Уколико после закључења овог уговора наступе околности више силе, који доведу до ометања или онемогућавања извршења обавеза дефинисаних уговором, права и обавезе уговорних страна мирују и не примењују се санкције за неизвршење уговорних обавеза.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти и слично.

Страна у уговору погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

У случају да догађаји више силе спречавају уговорне стране да извршавају своје обавезе , исте ће споразумно одлучити о даљој примени овог Уговора.

**Члан 11.**

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

О раскиду Уговора, уговорна страна је дужна да писаним путем обавести другу уговорну страну.

**Члан 12.**

За све што овим Уговором није посебно утврђено примењују се одредбе Закона о облигационим односима.

**Члан 13.**

Уговорне стране су сагласне да ће сваки спор који настане у вези са овим уговором настојати да реше мирним путем у духу добре пословне сарадње.

У случају да се настали спор не може решити мирним путем спорове из овог Уговора решаваће надлежни суд.

**Члан 14.**

Овај Уговор закључује се на период од 12 (дванаест) месеци од дана закључења уговора, односно најдуже до искоришћења уговореног износа.

**Члан 15.**

Овај уговор је сачињен у 6 (шест) једнаких примерака, по 3 (три) за сваку уговорну страну.

**НАРУЧИЛАЦ**  **ДОБАВЉАЧ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_